Document ID: 31997R1194

KOMISSION ASETUS (EY) N:o 1194/97,
annettu 27 päivänä kesäkuuta 1997,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 1153/97 (2), ja erityisesti sen 9 artiklan,
sekä katsoo, että
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 11 päivänä heinäkuuta 1994 annetussa komission asetuksessa (EY) N:o 1706/94 (3) hyväksyttiin 11 ryhmän 2 lisähuomautus; tämä asetus tuli voimaan 4 päivänä elokuuta 1994,
raastetut ja kuivatut kookospähkinöiden sydämet on luokiteltu CN-koodiin 0801 11 00; tämän luokittelun huomioon ottamiseksi on tarpeen selventää 11 ryhmän 2 lisähuomautuksen soveltamisalaa; tämän selvennyksen on oltava voimassa 11 ryhmän 2 lisähuomautuksen voimaantulopäivämäärästä; taloudellisten toimijoiden oikeutetut toiveet otetaan täten asianmukaisesti huomioon, ja
tämän asetuksen säännökset ovat tullikoodeksikomitean tariffi- ja tilastonimikkeistöjaoston lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2658/87 liitteenä olevan yhdistetyn nimikkeistön 11 ryhmän 2 lisähuomautus seuraavasti:
"2. Nimikkeessä 1106 tarkoitetaan ilmaisulla `hienot jauhot`, `karkeat jauhot` ja `jauhe` tuotteita (lukuun ottamatta raastettuja ja kuivattuja kookospähkinöiden sydämiä), jotka on valmistettu jauhamalla tai muulla tavoin hienontamalla nimikkeen 0713 kuivattua palkoviljaa, nimikkeen 0714 saagoa tai juuria tai mukuloita tai ryhmän 8 tuotteita, joista:
a) kuivatun palkoviljan, saagon, juurien, mukuloiden ja ryhmän 8 tuotteiden (lukuun ottamatta nimikkeen 0801 ja 0802 pähkinöitä) osalta vähintään 95 painoprosenttia läpäisee kudotusta metallilankakankaasta tehdyn seulan, jonka silmäkoko on 2 mm;
b) nimikkeen 0801 ja 0802 pähkinöiden osalta vähintään 50 painoprosenttia läpäisee kudotusta metallilankakankaasta tehdyn seulan, jonka silmäkoko on 2,5 mm."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 4 päivästä elokuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 1997.

Labels: 3
17